Irak 1975 táján kezdett biológiai és toxin fegyverek fejlesztésébe, majd programját '85-től gyorsította fel. Iraki szakértők megoldották a lépfene-spóra tömegtermelését és fegyverbe illesztését. Biológiai úton termelt mérgekkel és rákkeltő anyagokkal is foglalkoztak, fegyverré alakítottak botulinum-toxint és az aflatoxint. Kísérleteztek bombákkal, rakétákkal és permetezőtartályokat szereltek vadászbombázóra. A '92-es öbölháború során ezek a hadszíntéren voltak, hogy atomtámadás esetén bevessék őket. A háború lezárása után e fegyvereket sokáig rejtegették az ENSZ (UNSCOM) ellenőrei elől. Végül a program vezetőjének Irakból való szökése után minderre fény derült és a készleteket megsemmisítették. Az USA és szövetségesei 2003-ban újabb háborút indítottak, hogy az Irak által rejtegetett tömegpusztító fegyvereket és ezek gyártókapacitásait felszámolják. Az országot megszálló erők azonban tömegpusztító fegyvereket nem találtak.